TM ย้ำเป้ารายได้ปี 62 โตแตะ 700 ลบ. รับอานิสงส์ไฮซีซั่นธุรกิจโรงพยาบาลหนุนออเดอร์ทะลัก
TM ย้ำเป้ารายได้ปี 62 โตแตะ 700 ลบ. รับอานิสงส์ไฮซีซั่นธุรกิจโรงพยาบาลหนุนออเดอร์ทะลัก
TM ย้ำเป้ารายได้ปี 62 โตแตะ 700 ลบ. รับอานิสงส์ไฮซีซั่นธุรกิจโรงพยาบาลหนุนออเดอร์ทะลัก
12 ก.ย. 2562

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า แนวโน้มผลการดำเนินงานในช่วงครึ่งปีหลังของปี 2562 คาดจะเติบโตต่อเนื่องจากในช่วงครึ่งปีแรก เนื่องจากในช่วงครึ่งปีหลังเป็นช่วงไฮซีซั่นของธุรกิจโรงพยาบาล ส่งผลให้บริษัทจะได้รับออเดอร์มากขึ้น
อีกทั้งบริษัทยังได้รับอานิสงส์จากโรงพยาบาลรัฐบาลที่มีงบประมาณออกมา เพื่อซื้ออุปกรณ์ทางการแพทย์ และโรงพยาลเอกชนยังใช้จ่ายงบประมาณอย่างต่อเนื่องเช่นเดียวกัน ทำให้บริษัทคาดว่าจะได้รับออเดอร์จากโรงพยาบาลรัฐบาลและเอกชนเพิ่มมากขึ้น
ดังนั้นบริษัทจึงคาดว่ารายได้ปี 2562 จะอยู่ที่ 650-700 ล้านบาท เติบโต จากปี 2561 ที่มีรายได้อยู่ที่ 648 ล้านบาท หลังจากภาพรวมอุตสาหกรรมการขายอุปกรณ์ทางการแพทย์ที่ยังมีทิศทางการเติบโตอย่างต่อเนื่อง ประกอบกับบริษัทยังได้เซ็นสัญญาเป็นตัวแทนจำหน่ายสินค้ากับบริษัท BD ประเทศสวิตเซอร์แลนด์ และ Marubeni  ประเทศญี่ปุ่น ส่งผลให้คาดว่าผลการดำเนินงานในปีนี้จะเป็นไปตามเป้าหมายที่ตั้งไว้
นอกจากนี้ปีบริษัทยังคาดว่าอัตรากำไรสุทธิจะสูงกว่าปีก่อน ที่มีอัตรากำไรสุทธิอยู่ที่ 7.45% และจะรักษาอัตรากำไรขั้นต้นให้ไม่ต่ำกว่า 40% เนื่องจากบริษัทมีการควบคุมต้นทุนได้อย่างประสิทธิภาพ ประกอบกับในขณะนี้ยังอยู่ระหว่างมองหาสินค้าใหม่เข้ามาจำหน่าย เพื่อเพิ่มมาร์จิ้นให้มีการปรับตัวสูงขึ้นในอนาคต
“ปีนี้เราคาดว่ารายได้จะเป็นไปตามที่ตั้งไว้ประมาณ 650-700 ล้านบาท เพราะว่าครึ่งปีหลังเข้าไฮซีซั่นของโรงพยาบาล ทำให้เราจะได้รับผลดีในส่วนของคำสั่งซื้อที่มากขึ้น พร้อมกันนี้ในอนาคตบริษัทยังวางแผนจะเน้นการจ้างผลิตสินค้า(OEM) เพื่อเพิ่มมาร์จิ้นให้สูงขึ้น” นางสุนทรี กล่าว